“Misdadigers vrees nie meer gereg” sê VF PlusDie VF Plus is van mening dat misdadigers nie meer die gereg vrees nie. Dit volg nadat ŉ senior Gautengse polisiebeampte se liggaam Dinsdagoggend in ŉ veld buite Pretoria gevind is. “Die moord op maj.genl. Tirhani Simon Maswanganyi, streeksbevelvoerder van Johannesburg en die Wes-Rand, is buiten die minagting vir lewe ‘n aanduiding dat misdadigers geen vrees vir wetstoepassingsagentskappe meer het nie,” het Jaco Mulder, VF Plus-LPW en lid van die portefeuljekomitee vir gemeenskapsveiligheid vir Gauteng, in ŉ verklaring gesê. Hy het gesê die moordenaars het duidelik, ongeag die motief, geen vrees vir wetstoepassing of vervolging nie, en lyk dit asof die gevestigde misdaadkultuur in Suid-Afrika verskerp het tot ‘n uittarting van gesag. “Hierdie buitengewone omstandighede is ‘n wekroep tot beter leierskap in die veiligheidsgemeenskap as wat tot dusver getoon is,” het Mulder gesê. Lees ook: Beloning aangebied ná senior beampte se dood Polisieman se dood ‘n ‘sinnelose slag’ Vermoorde polisiebeampte se naam bekend gemaak Senior polisieman dood aangetref